Ég er MA félagsráðgjafi með gráðu til starfsréttinda auk dioploma gráðu í áfengis - og vímuefnamálum . Vil taka þátt í samfélagsumræðunni og ljá þeim málefnum rödd , sem ég tel mikilvægt að styðja . Er með sérstaka áherslu á græna félagsráðgjöf sem leggur áherslu á verndun náttúrunnar í víðasta skilningi að dýravernd meðtalinni . Félagsráðgjöf snýst þó alltaf um mannréttindi og félagslegt réttlæti og félagsráðgjafi vinnur gegn mannréttindabrotum hvar svo sem þau eiga sér stað . Málsvarahlutverk félagsráðgjafa er í samræmi við siðareglur greinarinnar hér Umhverfisvernd tengist málsvarahlutverki félagsráðgjafa líkt og niðurstöður BA ritgerðar minnar bera með sér . Áhersla félagsráðgjafar hefur ávallt verið á manneskjuna í samspili við umhverfið . Uppi eru sjónarmið ýmissa fræðimanna um að félagsráðgjöfum beri að tala fyrir félagslegu réttlæti í sinni víðustu mynd að meðtöldu umhverfisréttlæti , þar sem heilsusamlegt umhverfi er hluti af mannréttindum og mannlegri reisn . Ójafn aðgangur að auðlindum í samfélögum skapar ójöfnuð og fátækt í stað sjálfbærni sem hugar að samspili umhverfis , efnahags , samfélags og velferðar . Félagsleg sjálfbærni felur í sér að veita fátæku fólki og öðrum jaðarhópum aðgang að auðlindum líkt og hefð er fyrir í félagsráðgjöf . Hlutverk félagsráðgjafa samkvæmt grænni félagsráðgjöf eru nátengd hefðbundinni samfélagsvinnu og miða að því að auka velferð og lífsgæði einstaklinga , hópa og samfélaga . Í því sambandi aðhyllist undirrituð húsnæði fyrst hugmyndafræðina og skaðaminnkandi nálgun í áfengis og vímuefnamálum .